b'\n_START_ARTICLE_\nSILA\n_START_PARAGRAPH_\nSILA er Nationalmuseets Center for Gr\xc3\xb8nlandsforskning, hvilket er grundlag for et samarbejdsprojekt mellem Nationalmuseet i K\xc3\xb8benhavn og Gr\xc3\xb8nlands Nationalmuseum og Arkiv i Nuuk, Gr\xc3\xb8nland med det form\xc3\xa5l at koordinere et dansk-gr\xc3\xb8nlandsk forskningarbejde. SILA blev startet i 1999. Baggrunden var, at en stor del af det materiale, som gennem tiden var indsamlet i Gr\xc3\xb8nland, skulle tilbagef\xc3\xb8res til et nyt landsmuseum._NEWLINE_Projektet har form af forskningsrejser og delprojekter for at belyse bestemte videnskabelige problemstillinger, is\xc3\xa6r vedr\xc3\xb8rende samspillet mellem mennesket og landskabet i Gr\xc3\xb8nland i forhistorisk og historisk tid. SILA koordineres af Bjarne Gr\xc3\xb8nnow._NEWLINE_SILA skal sikre samarbejdet mellem \xc3\xa6ldre og yngre forskere (herunder studerende), is\xc3\xa6r ark\xc3\xa6ologer men ogs\xc3\xa5 folk inden for fx etnografi og geografi._NEWLINE_SILA har udgivet et st\xc3\xb8rre antal forskningsrapporter (feltrapporter), hvoraf de fleste er tilg\xc3\xa6ngelige p\xc3\xa5 internettet'